Kuna mikroorganismid võivad säilida elujõulistena töövahendite pindadel ja iga patsient võib olla potentsiaalne pisikukandja, on selge, et ka proteetilises töös on vaja pöörata tähelepanu mikroobide leviku tõkestamisele. Mikroobide eemaldamine hambatehnilistelt töödelt on raske kasutatavate materjalide mitmekesisuse tõttu. Alati ei saa kasutada  kuumsteriliseerimist, kuna soojus kahjustab mitmeid hambatehnilistes töödes kasutusel olevaid materjale. Seetõttu kasutatakse hambatehnilistes töödes tihti keemilist desinfitseerimist. Keemilise aine mõju poorsetele materjalidele (akrüül, alginaat) ja vahadele, mida on kliiniliselt töödeldud, võib siiski olla ebapiisav.